**ΑΡΧΑΙΑ ΕΛΛΗΝΙΚΑ Β΄ΛΥΚΕΙΟΥ – Γ.Π.**

**ΕΙΣΑΓΩΓΗ ΣΤΟ ΑΡΧΑΙΟ ΕΛΛΗΝΙΚΟ ΔΡΑΜΑ – ΣΟΦΟΚΛΕΟΥΣ «ΑΝΤΙΓΟΝΗ»**

**Το Δράμα** είναι μια σύνθετη ποιητική δημιουργία, που αποτέλεσε την ύψιστη πνευματική έκφραση των κλασικών χρόνων. Προήλθε από τα θρησκευτικά δρώμενα και συνδέθηκε εξαρχής με τη λαμπρότερη εορτή του Διονύσου, τα Μεγάλα Διονύσια. **Ως προς τα είδη** διακρίνεται στην τραγωδία, την κωμωδία και το σατυρικό δράμα**. Ο Αριστοτέλης** στην «Ποιητική» του, δίνει τον πληρέστερο ορισμό της τραγωδίας.Τους **ήρωες** των τραγωδιών χαρακτηρίζει η τραγικότητα, μια κατάσταση που υποδηλώνει τη σύγκρουση τους, με τις Υπέρτερες δυνάμεις της ζωής.

**Το αρχαίο θέατρο** διακρίνεται σε τρία βασικά μέρη: 1.Το κυρίως θέατρο ή κοίλον 2.Την ορχήστρα και 3.Τη σκηνή.

**Οι παραστάσεις** διεξάγονται στο πλαίσιο των Δραματικών αγώνων, όπως διοργανώνονταν στην αρχαία Αθήνα.

**Τους συντελεστές** της παράστασης αποτελούσαν : Ο ποιητής που εκτελεί και χρέη σκηνοθέτη, οι ηθοποιοί, ο χορός και το κοινό.

**Οι τρείς μεγάλοι τραγικοί ποιητές:** Αισχύλος, Σοφοκλής και Ευριπίδης.

 Ο Αριστοφάνης διακρίθηκε με αριστοτεχνικό τρόπο, στην κωμωδία.

**«Η ΑΝΤΙΓΟΝΗ»** του Σοφοκλή συνδέεται άμεσα, ως προς τη μυθοπλασία, με τη βασιλική γενιά των Λαβδακιδών στη Θήβα και έδωσε στους τρείς μεγάλους τραγικούς ποιητές πλούσιο υλικό, για τη συνθεση των τραγωδιών τους. Παρουσιάστηκε θεατρικά στην Αθήνα το 442π.χ.,κερδίζοντας την πρώτη νίκη. Στα νεότερα χρόνια ο μύθος της Αντιγόνης αποτέλεσε πηγή έμπνευσης και για σύγχρονους λογοτέχνες, όπως ο Ζ. Ανουίγ και ο Μ.Μπρέχτ.